कश्मीर : सेना के दो जवानों पर बलात्कार का आरोप  
दक्षिणी कश्मीर के कुलगाम जिले में एक महिला को अगवा करके उसके साथ बलात्कार का मामला तूल पकड़ रहा है।
दक्षिणी कश्मीर के कुलगाम जिले में एक महिला को अगवा करके उसके साथ बलात्कार का मामला तूल पकड़ रहा है। इस घटना को लेकर पूरे इलाके में तनाव है। गुस्साई भीड़ ने उस सड़कों पर जमकर हंगामा किया और तोड़फोड़ की। लोगों ने टायर भी जलाए।   पीड़ित महिला का आरोप है कि सेना के दो जवानों ने उसका अपहरण किया और दो दिनों तक उसके साथ बलात्कार किया। पुलिस ने इस मामले में एफ़आईआर दर्ज करके जांच शुरू कर दी है। मुख्यमंत्री उमर अब्दुल्ला ने भी कार्रवाई का भरोसा दिलाया है। वहीं दूसरी ओर अलगाववादियों ने इस मुद्दे को लेकर शनिवार को हड़ताल का ऐलान किया है।